รบ.ไทยผ่านเอ็มโอยูลำไยแลกอาวุธจีน
กรุงเทพฯ- 19 เม.ย.48วันนี้ คณะรัฐมนตรีเห็นชอบบันทึกข้อตกลง(เอ็มโอยู) การขายลำไยอบแห้งแลกเปลี่ยนกับยุทโธปกรณ์ระหว่างรัฐบาลไทยกับรัฐบาลสาธารณรัฐประชาชนจีน ตามมติที่ประชุมคณะอนุกรรรมการขายลำไยอบแห้งแลกเปลี่ยนกับยุทโธปกรณ์ของจีนเมื่อวันที่ 11 เม.ย.ที่ผ่านมา นอกจากนั้นยังเห็นชอบให้นายสมคิด จาตุศรีพิทักษ์ รองนายกรัฐมนตรี ในฐานะผู้แทนรัฐบาลไทยหรือผู้แทน เป็นผู้ลงนามในบันทึกความเข้าใจและข้อตกลง(Agreement Protocol) ด้วย ตามมติที่ประชุมคณะอนุกรรมการขายลำไยฯ เมื่อวันที่ 11 เม.ย. ให้จัดทำร่างบันทึกความเข้าใจโดยเห็นชอบร่างเอ็มโอยู ของกรมการค้าต่างประเทศ และพล.ต.นาวิน ดำริกาญจน์ ที่ปรึกษานายสมคิด เสนอ โดยได้เพิ่มเติมข้อกำหนดให้ผู้แทนจีนต้องส่งเอกสารการขนส่งลำไยไปต่างประเทศให้กับรัฐบาลไทยทราบ และตัวแทนไทยได้นำร่างฯ ดังกล่าวไปให้ผู้แทนจีนลงนามเห็นชอบและนำกลับมาเสนอคณะ อนุกรรมการลำไยฯ เห็นชอบแล้ว วานนี้( 18 เม.ย.) ทั้งนี้ทางอนุกก.ลำไยฯ พิจารณาจัดทำรายละเอียดโดยให้อัยการสูงสุด กรมสนธิสัญญาระหว่างประเทศ กระทรวงการต่างประเทศ พิจารณาและเสนอให้นายสมคิดหรือผู้แทนลงนาม 
กรุงเทพฯ- 19 เม.ย.48 วันนี้ คณะรัฐมนตรีเห็นชอบบันทึกข้อตกลง(เอ็มโอยู) การขายลำไยอบแห้งแลกเปลี่ยนกับยุทโธปกรณ์ระหว่างรัฐบาลไทยกับรัฐบาลสาธารณรัฐประชาชนจีน